OpenLLM-France/wikimedia huggingface dataset:
# Bo Ljungberg

Bo Ljungberg (21 de novembre de 1911 - Jönköping, 19 de març de 1984) va ser un atleta suec, especialista en el salt de perxa i triple salt, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on disputà dues proves del programa d'atletisme. Fou sisè en la prova del salt de perxa, mentre en el triple salt fou divuitè.
En el seu palmarès destaquen dues medalles de plata en la prova del salt de perxa al Campionat d'Europa d'atletisme, el 1934, rere Gustav Wegner, i el 1938, rere Karl Sutter. També guanyà una medalla d'or i una de bronze als International University Games, precedent de l'actual Universiada.
El 1935 millorà el rècord nacional del salt de perxa el 1935 amb un salt de 4,15 metres. El rècord fou vigent fins al 1946, quan Lars Andrén superà els 4,16 metres.

## Millors marques

* Salt amb perxa. 4,15 metres (1935)
* Triple salt. 14,73 metres (1934)

## Referències

* ↑ «Bo Ljungberg Olympic Results». sports-reference.com. Arxivat de l'original el 17 d'abril 2020. [Consulta: 21 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «World Student Games (Pre-Universiade)». [Consulta: 21 abril 2020].
* ↑ Jukola, Martti. Huippu-urheilun historia (en finnish). Werner Söderström Osakeyhtiö, 1935.
* ↑ «ST-pokalen fyller 70 år» (en swedish). Sundsvalls Tidning, 07-11-2010. [Consulta: 19 abril 2014].
* ↑ «Track and Field Statistics». [Consulta: 16 abril 2020].
# Brachyprosopus broomi

Brachyprosopus broomi és una espècie extinta de sinàpsid que visqué durant el Permià mitjà en allò que avui en dia és el sud d'Àfrica. Se n'han trobat restes fòssils a les províncies sud-africanes del Cap Occidental, el Cap Oriental i el Cap Septentrional. Es tracta de l'única espècie del gènere Brachyprosopus. Era un dicinodont petit que es caracteritzava per tenir la vora lateral de l'apòfisi quadrada de l'os escatós caragolada cap endavant, de manera que forma una paret lateral a la fossa de l'adductor. El crani feia 130-140 mm de llargada.

## Referències

* 1 2 Entrada «Brachyprosopus broomi» de la Paleobiology Database (en anglès). [Consulta: 20 desembre 2022].
* ↑ Angielczyk et al., 2016, p. 8.

## Bibliografia

* Angielczyk, K. D.; Rubidge, B. S.; Day, M. O.; Lin, F. «A reevaluation of Brachyprosopus broomi and Chelydontops altidentalis, dicynodonts (Therapsida, Anomodontia) from the middle Permian Tapinocephalus Assemblage Zone of the Karoo Basin, South Africa» (en anglès). Journal of Vertebrate Paleontology, 36, 2, 2016. DOI: 10.1080/02724634.2016.1078342.
# Hugo Clason

Hugo Amadues August Clason (Estocolm, 2 de juny de 1865 - Solna, Estocolm, 21 de gener de 1935) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* ↑ «Hugo Clason Olympic Results». sports-reference.com. Arxivat de l'original el 2012-12-16. [Consulta: 3 març 2017].
* ↑ Hugo Clason Comitè Olímpic Suec
# Marie Corridon

Marie Corridon (Washington DC, 5 de febrer de 1930 - Norwalk, 26 de maig de 2010) fou una nedadora estatunidenca que va competir durant la dècada de 1940.
Nascuda a Washington DC, va créixer i aprendre a nada a Norwalk, Connecticut. Va guanyar el campionat dels 100 metres lliures de l'Athletic Amateur Union el 1948 i 1950. El 1948 va prendre part en els Jocs Olímpics de Londres, on va disputar dues proves del programa de natació. Va guanyar la medalla d'or en els 4x100 metres lliures, fent equip amb Thelma Kalama, Brenda Helser i Ann Curtis, mentre en els 100 metres lliures quedà eliminada en sèries.
Després dels Jocs va estudiar al Marymount Manhattan College. Posteriorment va treballar per a Avery Brundage, responsable del Comitè Olímpic dels Estats Units durant molt de temps.

## Referències

* ↑ Tom Renner, "Norwalk Mourns Olympian's Death," Norwalk Daily Voice (May 28, 2010). Consultat octubre 4, 2012.
* 1 2 «Marie Corridon Olympic Results». sports-reference.com. Arxivat de l'original el 18 d'abril 2020. [Consulta: 20 desembre 2019].
* ↑ "Marie Corridon Mortell Arxivat 2010-06-09 a Wayback Machine.", Westport News (28 maig 2010); consulta 4 octubre 2012.
# John Biby

John Biby (Los Angeles, 28 de febrer de 1912 - Newport Beach, 23 de març de 2002) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 8 metres del programa de vela a bord de l'Angelita.

## Referències

* ↑ «John Biby Olympic Results». sports-reference.com. Arxivat de l'original el 2 de desembre 2016. [Consulta: 7 gener 2019].
# Eothyris parkeyi

Eothyris parkeyi és una espècie extinta de sinàpsid de la família dels eotirídids que visqué durant el Permià inferior (fa entre 279 i 290 milions d'anys) en allò que avui en dia és Nord-amèrica. Se n'han trobat restes fòssils a Texas (Estats Units). Es tracta de l'única espècie del gènere Eothyris. Era un depredador petit i possiblement de dieta insectívora. Igual que Oedaleops, tenia el crani baix i petit (6 cm de llargada) i estava dotat de dues dents caniniformes molt engrandides al maxil·lar superior.

## Referències

* 1 2 Entrada «Eothyris parkeyi» de la Paleobiology Database (en anglès). [Consulta: 9 agost 2023].
* 1 2 Kemp, 2005, p. 20.
* ↑ Reisz, 2014, p. 4.

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Reisz, R. R. «"Pelycosaur"-Grade Synapsids: Introduction». A: Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès). Springer, 2014, p. 3-5. DOI 10.1007/978-94-007-6841-3_1. ISBN 978-94-007-6841-3.
# Mogera

Mogera és un gènere de mamífers de la família dels tàlpids.

## Taxonomia

* Talp d'Echigo (Mogera etigo)
* Talp de la Xina (Mogera insularis)
* Talp japonès petit, (Mogera imaizumii)
* Talp de Kobe (Mogera kobeae)
* Talp gros (Mogera robusta)
* Talp de Sado (Mogera tokudae)
* Talp del Japó (Mogera wogura)
* Mogera kanoana
* Talp de les illes Senkaku (Mogera uchidai)

## Referències

* ↑ Entrada «Mogera» de la Paleobiology Database (en anglès). [Consulta: 20 desembre 2022].
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Lliga bosniana de futbol

La lliga bosniana de futbol és la màxima competició futbolística de Bòsnia i Hercegovina.

## Història

Actualment, el campionat es disputa en un grup únic de 16 equips d'arreu del territori. Aquest sistema de competició s'inicià l'any 2000. Fins aleshores, havien existit tres campionats separats, en funció dels tres grups ètnics majoritaris que hi havia al país: el musulmà, el serbi i el croat. Cada grup tenia els seus propi campionat de lliga i de copa. L'any 1998 es disputà per primer cop un play-off entre els diversos campions de lliga, on el Željezničar esdevingué campió, essent, per tant, el primer campió de Bòsnia i Hercegovina.
L'any 2000 es disputà un nou play-off entre campions, i a partir del 2000/01 es començà a disputar una lliga regular (a la que no participaren els clubs serbo-bosnis, que romangueren en una lliga separada durant dues temporades més). Des de la temporada 2002/03 els equips serbis també s'integraren i el campionat es convertí en una autèntica lliga nacional.

## Historial

Campionat Bosni / Campionats regionals :
| Temporada | Campió de Bòsnia | Lliga musulmana | Lliga croata | Lliga sèrbia |
| 1993-94 | no es disputà | no es disputà | NK Mladost Dubint | no es disputà |
| 1994-95 | no es disputà | NK Čelik Zenica | NK Mladost Dubint | no es disputà |
| 1995-96 | no es disputà | NK Čelik Zenica | NK Mladost | FK Boksit Milići |
| 1996-97 | no es disputà | NK Čelik Zenica | NK Široki Brijeg | FK Rudar Ugljevik |
| 1997-98 | NK Željezničar (1) | NK Bosna Visoko | NK Široki Brijeg | FK Rudar Ugljevik |
| 1998-99 | no es disputà | FK Sarajevo | NK Posušje | FK Radnik Bijeljina |
| 1999-00 | NK Brotnjo (1) | NK Jedinstvo Bihać | NK Posušje | FK Boksit Milići |
| 2000-01 | FK Željezničar (2) | FK Željezničar (2) | FK Željezničar (2) | FK Borac Banja Luka |
| 2001-02 | FK Željezničar (3) | FK Željezničar (3) | FK Željezničar (3) | FK Leotar Trebinje |
Lliga Bòsnia
* 2002-03: FK Leotar Trebinje (1)
* 2003-04: NK Široki Brijeg (1)
* 2004-05: HŠK Zrinjski Mostar (1)
* 2005-06: NK Široki Brijeg (2)
* 2006-07: FK Sarajevo (1)
* 2007-08: FK Modriča Maxima (1)
* 2008-09: HŠK Zrinjski Mostar (2)
* 2009-10: FK Željezničar (4)
* 2010-11: FK Borac Banja Luka (1)
* 2011-12: FK Željezničar (5)
* 2012-13: FK Željezničar (6)
* 2013-14: HŠK Zrinjski Mostar (3)
* 2014-15: FK Sarajevo (2)
* 2015-16: HŠK Zrinjski Mostar (4)
* 2016-17: HŠK Zrinjski Mostar (5)
* 2017-18: HŠK Zrinjski Mostar (6)
* 2018-19: FK Sarajevo (3)
* 2019-20: FK Sarajevo (4)
* 2020-21: FK Borac Banja Luka (2)
* 2021-22: HŠK Zrinjski Mostar (7)
* 2022-23: HŠK Zrinjski Mostar (8)
* 1 2 Es disputà un play-off final entre els principals clubs croats i musulmants. Els clubs serbis hi renunciaren.
* 1 2 Es disputà la lliga amb la participació de clubs croats i musulmants. Els clubs serbis hi renunciaren.
* ↑ Inici de la lliga bòsnia amb la participació dels clubs serbis.

## Referències

* ↑ Competició suspesa el març de 2020, Sarajevo declarat campió. F.Z. «Zvanično! Sarajevo prvak BiH drugu godinu zaredom, Čelik i Zvijezda ispadaju» (en bosnian). Klix.ba, 01-06-2020. [Consulta: 1r juny 2020].
# Humbert Lundén

Anders Pontus Humbert Lundén (Göteborg, 7 de gener de 1882 - Estocolm, 5 de febrer de 1961) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 10 metres del programa de vela. Lundén navegà a bord del Kitty junt a Filip Ericsson, Carl Hellström, Paul Isberg, Herman Nyberg, Harry Rosenswärd, Erik Wallerius i Harald Wallin.

## Referències

* ↑ «Humbert Lundén Olympic Results». sports-reference.com. Arxivat de l'original el 2016-03-04. [Consulta: 2 març 2017].
* ↑ Humbert Lundén Comitè Olímpic Suec
# Marie Storms

Marie Pauline Julia Storms (Merbes-le-Château, Hainaut, 19 de desembre de 1885 - ?) va ser una tennista belga que va competir en els anys posteriors a la Primera Guerra Mundial. Nascuda amb el cognom Puissant, el canvià en casar-se amb e tirador Réginald Storms.
El 1920 va participar en els Jocs Olímpics d'Anvers, on va prendre part en tres proves del programa de tennis: en la prova individual quedà eliminada en la primera ronda per la posterior vencedora Suzanne Lenglen per un doble 6:0; en els dobles, fent parella amb Fernande Arendt, fou quarta, després que no es presentessin a disputar el partit per la medalla de bronze contra les franceses Élisabeth d'Ayen i Suzanne Lenglen; mentre en els dobles mixtos, fent parella amb Stéphane Halot, quedà eliminada en quarts de final.
Quatre anys més tard, als Jocs de París, disputà dues proves del programa de tennis. En la prova individual quedà eliminada en la segona ronda per Dorothy Shepherd-Barron; i en els dobles, fent parella amb Anne de Borman, fou eliminada en vuitens de final per les posteriors medalles de plata Kathleen McKane i Phyllis Covell.

## Referències

* 1 2 3 «Marie Storms Olympic Results». sports-reference.com. Arxivat de l'original el 17 de desembre 2012. [Consulta: 23 juny 2017].
# John Buchanan (navegant)

John Buchanan (Rhu, Argyll and Bute, 1 de gener de 1884 - Rhu, 25 de novembre de 1943) va ser un regatista escocès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla d'or en la categoria de 12 metres del programa de vela com a membre de la tripulació de l'Hera.

## Referències

* ↑ «John Buchanan Olympic Results». sports-reference.com. Arxivat de l'original el 14 de setembre 2011. [Consulta: 11 desembre 2015].
# John Trevaskis

John Trevaskis va ser un jugador de rugbi britànic que va competir a principis del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «John Trevaskis Olympic Results». sports-reference.com. Arxivat de l'original el 17 de setembre 2013. [Consulta: 27 desembre 2015].
# Bohumil Golián

Bohumil Golián (Moštenica, 25 de març de 1931 - Bratislava, 11 de gener de 2012) fou un jugador de voleibol eslovac que va competir sota bandera txecoslovaca durant les dècades de 1950 i 1960.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol. Quatre anys més tard, als Jocs de Ciutat de Mèxic, guanyà la medalla de bronze en la mateixa competició. En el seu palmarès també destaquen dues medalles d'or (1956 i 1966) i dues de plata (1960 i 1962) al Campionat del Món de voleibol, i una d'or (1958) i una de plata (1967) al Campionat d'Europa. Posteriorment va exercir d'entrenador en diversos equips txecs i eslovacs i al Bari italià.

## Referències

* ↑ «Bohumil Golián Olympic Results». sports-reference.com. Arxivat de l'original el 18 d'abril 2020. [Consulta: 15 setembre 2019].
* ↑ «GOLIAN Bohumil». cvf.cz. [Consulta: 15 setembre 2019].
# Cantumericins

Els cantumericins (Canthumeryicinae) són una subfamília extinta de mamífers artiodàctils de la família dels giràfids que visqueren a Àfrica i l'Orient Pròxim entre el Miocè inferior i el Miocè mitjà. Se n'han trobat restes fòssils a l'Aràbia Saudita, Kenya i Tanzània. Originalment, fou descrita amb la categoria de família (Canthumerycidae). Els representants d'aquest grup es diferencien dels altres girafoïdeus per la presència de petits lòbuls accessoris a les dents canines inferiors, una cúspide lingual central a la quarta premolar inferior (p4) que no està separada de la cúspide labial central, i una separació incompleta entre la part posterior de la p4 i la resta de la dent.

## Referències

* 1 2 Entrada «Canthumerycinae» de la Paleobiology Database (en anglès). [Consulta: 12 agost 2023].
* ↑ Hamilton, 1978, p. 178.

## Bibliografia

* Hamilton, W. R. «Fossil Giraffes from the Miocene of Africa and a Revision of the Phylogeny of the Giraffoidea» (en anglès). Philosophical Transactions of the Royal Society B, 283, 996, 1978, pàg. 165-229. DOI: 10.1098/rstb.1978.0019.
# Tilacoleònids

Els tilacoleònids (Thylacoleonidae) són una família de marsupials carnívors extints d'Austràlia. Visqueren entre l'Oligocè i el Plistocè. Estan relacionats amb els coales i uombats d'avui en dia. El gènere més conegut és Thylacoleo.
Els tilacoleònids, també coneguts com a lleons marsupials, s'assemblaven als lleons autèntics, però presentaven unes quantes diferències evidents. La diferència més gran és que tenien un marsupi. També tenien dents incisives ben desenvolupades en lloc de dents canines llargues. Al principi es cregué que les incisives servien per trencar núcules, però el desgast i la forma dels queixals demostraren que els tilacoleònids menjaven carn. Les dents canines en si eren molt petites.

## Referències

* ↑ Entrada «Thylacoleonidae» de la Paleobiology Database (en anglès). [Consulta: 25 juliol 2023].
# J. Dubois

J. Dubois va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà la medalla de plata en la segona cursa de la categoria de 3 a 10 tones, formant equip amb A. Dubois, Maurice Gufflet, Robert Gufflet i Charles Guiraist.

## Referències

* ↑ «J. Dubois Olympic Results». sports-reference.com. Arxivat de l'original el 16 d’abril 2014. [Consulta: 24 octubre 2015].
# Mario Checcacci

Mario Checcacci (Liorna, 29 d'abril de 1909 - Sacile, 17 de gener de 1987) fou un remer italià que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova del vuit amb timoner del programa de rem. En el seu palmarès també destaca una medalla d'or al Campionat d'Europa de rem de 1937.

## Referències

* ↑ «Mario Checcacci Olympic Results». sports-reference.com. Arxivat de l'original el 2012-10-12. [Consulta: 13 març 2019].
* ↑ «Rudern – Europameisterschaften (Herren – Achter)» (en alemany). Sport Komplett. [Consulta: 13 març 2019].
# John Graham Kenion

John Graham Kenion (Bebington, Merseyside, 1871 - Wirral, Merseyside, 1942) va ser un regatista anglès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de plata en la categoria de 12 metres del programa de vela com a membre de la tripulació del Mouchette.

## Referències

* ↑ «J. Graham Kenion Robertson Olympic Results». sports-reference.com. Arxivat de l'original el 3 de febrer 2015. [Consulta: 24 desembre 2015].
# Eurrinodelfínids

Els eurrinodelfínids (Eurhinodelphinidae) són una família extinta de cetacis odontocets que tingueren una distribució cosmopolita entre l'Oligocè superior i el Miocè superior. Se n'han trobat restes fòssils a Alemanya, l'Argentina, Armènia, Austràlia, Àustria, l'Azerbaidjan, Bèlgica, Costa Rica, Egipte, Eslovàquia, Espanya (al Bosc d'en Juncosa, al municipi català de Gelida), els Estats Units, França, Itàlia, el Japó, Malta, Moldàvia, Nova Zelanda, els Països Baixos, el Perú, Portugal, Suïssa i Turquia.
Eren cetacis de mida mitjana-gran i dotats de crani telescòpic. El maxil·lar inferior era més curt que el superior. Tenien el coll flexible i les vèrtebres allargades.

## Referències

* 1 2 Entrada «Eurhinodelphinidae» de la Paleobiology Database (en anglès). [Consulta: 12 agost 2023].
* ↑ Pilleri, 1990, p. 43.
* ↑ Perrin, Wursig i Thewissen, 2002, «Cetacea, Overview» (L. G. Barnes).

## Bibliografia

* Perrin, W. F.; Wursig, B.; Thewissen, J. G. M. Encyclopedia of Marine Mammals (en anglès). 2a edició. Academic Press, 2002. ISBN 0-12-551340-2.
* Pilleri, G. «Miocene cetacean remains from mediterranean Spain» (en anglès). Treballs del Museu de Geologia de Barcelona, 1, 1990, pàg. 43-76.
# Eobalaenoptera harrisoni

Eobalaenoptera harrisoni és un cetaci extint la posició taxonòmica del qual encara és incertae sedis, descobert el juny del 2004 per investigadors del Museu d'Història Natural de Virgínia. Dooley, Fraser i Luo, 2004 assignaren el gènere a la família dels balenoptèrids, tot i que la nova espècie també presenta característiques similars a les de la família dels eschríchtids. Démere et al. (2005) classificaren el gènere com incertae sedis dins de la superfamília dels balenopteroïdeus.

## Referències

* ↑ Entrada «Eobalaenoptera harrisoni» de la Paleobiology Database (en anglès). [Consulta: 20 desembre 2022].
# Goce Sedloski

Goce Sedloski (en macedoni Гоце Седлоски) (10 d'abril de 1974) és un exjugador de futbol macedoni. Actualment, Sedloski és assistent del seleccionador nacional de Macedònia. Com a jugador, Sedloski va destacar al Dinamo de Zagreb croat i al SV Mattersburg austríac.
Sedloski té encara ara el rècord absolut de partits jugats amb la selecció de futbol de Macedònia del Nord, arribant a disputar minuts en un total de 100 partits, fita que encara ningú no ha pogut igualar.

## Futbolista
### Club

Sedloski va començar la seva carrera professional jugant al FK Pobeda el 1994, club en el qual va passar dos anys. El 1996, però, el jugador macedoni va fitxar pel HNK Hajduk Split croat, club en què passa un any i mig, essent traspassat al Sheffield Wednesday FC, en el qual suposava el seu debut a la lliga anglesa, on no va triomfar. Així, aquests primers anys de Sedloski en el futbol professional no semblaven donar massa estabilitat al jugador macedoni, que veia com havia de canviar constantment de club.
No va ser fins al 1998 en què, finalment, va assentar-se a un equip. Després de la infructuosa estada a Anglaterra, Goce Sedloski va fitxar pel Dinamo de Zagreb, tornant així a Croàcia, on ja hi havia jugat. Serà al Dinamo de Zagreb on el jugador macedoni trobarà l'estabilitat necessària, arribant a disputar 138 partits i marcant 24 gols en el període 1998-2005.
El juliol del 2004, Sedloski va marxar al Japó, firmant amb el Vegalta Sendai, on va jugar durant mitja temporada, abans de tornar al gener següent al Dinamo. El juliol del 2005, però, va marxar definitivament de Croàcia per firmar pel Diyarbakırspor Kulübü turc, on va jugar una temporada abans de fer el salt al futbol austríac, el 2006, començant la seva etapa al SV Mattersburg, on va retirar-se del futbol actiu el 2011.

### Selecció nacional

Sedloski va debutar amb la selecció de futbol de Macedònia del Nord el 1996, arribant a disputar un total de 100 partits, fet que el converteix, actualment, en el jugador macedoni que ha disputat més partits amb el convinat nacional. A més a més, va marcar 8 gols.
El 16 d'agost del 2006, Sedloski va esdevenir el primer jugador a marcar un gol en la classificació per a la Eurocopa 2008, en marcar el gol de la victòria contra Estònia en el 0-1 jugat a Tallin.

## Referències

* ↑ RSSSF. «Macedonia - Record International Players».
# Jacques Doucet

Jacques Doucet va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París on participà en diferents proves del programa de vela. Guanyà dues medalles de plata en les dues curses de la categoria de 2 a 3 tones, formant equip amb Auguste Godinet, Henri Mialaret i Léon Susse. La cursa de la classe oberta no la pogué finalitzar.

## Referències

* ↑ «Jacques Doucet Olympic Results». sports-reference.com. Arxivat de l'original el 16 d’abril 2014. [Consulta: 23 octubre 2015].
# John Ditlev-Simonsen

John Ditlev-Simonsen (Dypvåg Municipality, 18 d'octubre de 1898 - Oslo, 10 de gener de 2001) va ser un regatista noruec, vencedor d'una medalla olímpica. Era germà del també regatista Olaf Ditlev-Simonsen.
El 1936 va prendre part en els Jocs Olímpics de Berlín, on va guanyar la medalla de plata en la competició de 8 metres del programa de vela, a bord del Silja.
Durant la Segona Guerra Mundial fou arrestat en el decurs l'ocupació de Noruega. Dos dies després de la seva detenció, el 26 d'abril de 1943, va ser traslladat al camp de concentració de Grini, d'on fou alliberat el 5 de maig de 1945.

## Referències

* 1 2 «John Ditlev-Simonsen Olympic Results». sports-reference.com. Arxivat de l'original el 18 d'abril 2020. [Consulta: 15 abril 2020].
* ↑ «7449. Ditlev-Simonsen, John P.». A: Børre R. Giertsen. Norsk fangeleksikon. Grinifangene (en noruec). Oslo: Cappelen, 1946.
# Božena Dobešová

Božena Dobešová (Stochov, 2 d'octubre de 1914 - 28 de novembre de 1990) va ser una gimnasta artística txecoslovaca que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició del concurs complet per equips del programa de gimnàstica.

## Referències

* ↑ «Božena Dobešová Olympic Results». sports-reference.com. Arxivat de l'original el 13 d'agost 2011. [Consulta: 8 gener 2019].